REPUBLIKA HRVATSKA

Šibensko-kninska županija

**Grad Drniš**

Trg kralja Tomislava 1

22320 Drniš

OIB: 38309740312

(dalje u tekstu „Naručitelj“)

**Za projekt sufinanciran od EU**

**POZIV NA DOSTAVU PONUDA**

**U POSTUPKU JEDNOSTAVNE NABAVE**

**ZA USLUGU PROMIDŽBE I VIDLJIVOSTI PROJEKTA SANACIJE ODLAGALIŠTA NEOPASNOG OTPADA „MOSEĆ“ U GRADU DRNIŠU**

**PRILOG 2 – Projektni zadatak**

Drniš, srpanj 2020.godine

**Uvod**

Projekt sanacije odlagališta neopasnog otpada „Moseć“ u Gradu Drnišu provodi se kroz Operativni program Konkurentnost i kohezija 2014.-2020 te je sufinanciran bespovratnim sredstvima iz Europske unije. Projekt će se provoditi sukladno Ugovoru o bespovratnim sredstvima (referentni broj ugovora KK.06.3.1.13.0002) koji su potpisali Grad Drniš (Korisnik), Ministarstvo zaštite okoliša i energetike (PT1) i Fond za zaštitu okoliša i energetsku učinkovitost (PT2). Rok za završetak svih projektnih aktivnosti je 10. listopada 2021. godine. Navedeni predmet nabave podliježe kontroli Posredničkog tijela razine 2.

**Osnovni podaci o odlagalištu**

**Postojeće stanje**

Odlagalište otpada „Moseć“ je neuređeno odlagalište otpada Grada Drniša.

Smješteno je u Šibensko-kninskoj županiji i području Grada Drniša na katastarskoj čestici k.č.br.: 423/27, k.o. Drniš, koja je u vlasništvu Republike Hrvatske.

Na odlagalištu se otpad odlagao od 1970. godine. Tijekom rata, područje na kojem se nalazi odlagalište je bilo okupirano, tako da se otpad u razdoblju od 1991. do 1995. godine na prostoru odlagališta nije odlagao. Nakon rata nastavljeno je odlaganje otpada na lokaciji odlagališta sve do 26. ožujka 2019., nakon čega je donesena Odluka o zatvaranju i sanaciji odlagališta neopasnog (komunalnog) otpada „Moseć“ u Drnišu (KLASA: 363-01/19-016, URBROJ: 2182/06-01/19-10/1). Otpad se danas odvozi na odlagalište otpada „Bikarac“.

Odlagalište „Moseć“ se rasprostire na površini od oko 13.600 m2, od čega je pod otpadom površina od oko 12.100 m2. Do ožujka 2018. godine, kada su provedeni istražni radovi za potrebe sanacije i zatvaranja odlagališta, na lokaciji odlagališta neopasnog otpada „Moseć“ bilo je odloženo oko 72.500 m3 otpada.

Odlagalište otpada „Moseć“ ne udovoljava odredbama Pravilnika o načinima i uvjetima odlaganja otpada, kategorijama i uvjetima rada za odlagališta neopasnog otpada (NN 114/15, 103/18 i 56/19 – Ispravak). Otpad se odlagao na neuređenu površinu, odnosno na samom odlagalištu nema osnovne infrastrukture (temeljnog brtvenog sustava sa prikupljanjem procjednih voda, odvodnje oborinskih voda, otplinjavanja, struje, vode itd.). Također, ne provodi se nikakvo zbijanje i prekrivanje odloženog otpada inertnim materijalom.

S obzirom na navedeno, odlagalište je potrebno sanirati kako bi se uskladilo s važećom zakonskom regulativom i kako bi se spriječili daljnji negativni utjecaji na okoliš.

Sanacija odlagališta obuhvatit će iskop i premještanje dijela otpada, preoblikovanje otpada prema projektnoj definiranoj geometriji, prekrivanje preoblikovanog otpada završnim prekrivnim sustavom, izgradnju sustava za prikupljanje i odvodnju oborinskih voda, izgradnja sustava pasivnog otplinjavanja, izgradnja interne makadamske prometnice, izgradnja ograde oko prostora odlagališta i ulaznih vrata, te krajobrazno uređenje prostora odlagališta.

Cjelokupni obuhvat zahvata sanacije odlagališta zauzimat će površinu od oko 17.454 m2. U navedenu površinu uključena je sanirana površina postojećeg odlagališta (otpad prekriven završnim prekrivnim sustavom površine 12.382 m2 bez obodnog kanala), te sve manipulativne i ostale površine unutar granica zahvata odlagališta. Procijenjena količina otpada koja se nalazi na odlagalištu iznosi oko 74.500 m3.

Na ostatku površine izvest će se svi potrebni objekti za upravljanje i održavanje saniranog odlagališta kao što su prometne površine, sustav za prikupljanje oborinskih voda, sustav za otplinjavanje, krajobrazno uređenje prostora odlagališta, ograda oko prostora odlagališta, ulaz i drugo.

U svrhu utvrđivanja točnih količina i granica rasprostiranja otpada, prilikom sanacije izvest će se probni raskopi na više mjesta unutar i van granice obuhvata zahvata. Prema stvarno utvrđenim količinama otpada na terenu i granicama rasprostiranja otpada kroz projektantski nadzor korigirat će se predloženo rješenje na način da se predviđena tlocrtna površina i konačna visina odlagališta poveća ili smanji.

U prosincu 2018. godine izrađen je Glavni projekt sanacije i zatvaranja odlagališta neopasnog otpada „Moseć“, Grad Drniš. Temeljen Glavnog projekta ishođena je Građevinska dozvola (KLASA: UP/I-361-03/19-01/000054, URBROJ: 2182/1-16/2-19-0006, od 25.10.2018.), pravomoćna od 28.10.2018.

**Projekt sanacije odlagališta**

Projekt sanacije odlagališta neopasnog otpada „Moseć“ u Gradu Drnišu provodit će se kroz sljedeće Ugovore:

* *Ugovor za uslugu promidžbe i vidljivosti projekta (ovaj ugovor)*
* *Ugovor za uslugu upravljanja projektom i tehničke pomoći tijekom provedbe projekta*
* *Ugovor za izvođenje radova*
* *Ugovor za uslugu stručnog nadzora i koordinatora zaštite na radu tijekom izvođenja radova*
* *Ugovor za uslugu projektantskog nadzora*

**Opseg usluge**

U provedbi svih aktivnosti, Pružatelj usluge u obvezi je osigurati vidljivost EU sufinanciranja projekta sukladno priručniku ''Informiranje, komunikacija i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) u razdoblju 2014. - 2020˝. Izvršitelj će pružiti podršku Naručitelju u organiziranju i promicanju komunikacije i vidljivosti Projekta sukladno Uputi za Korisnike vezano za informiranje i vidljivost koja je dostupna na web stranici Strukturni fondovi:

<https://strukturnifondovi.hr/wp-content/uploads/2017/03/Upute-za-korisnike-zadnja-verzija.pdf>

Dodatno, aktivnosti promidžbe i vidljivosti projekta usklađene sa sljedećim dokumentima:

* Komunikacijska strategija europskih strukturnih i investicijskih fondova za Republiku Hrvatsku za razdoblje 2014.-2020. dostupna na slijedećoj poveznici:

https://strukturnifondovi.hr/wp-content/uploads/2017/03/KS-i-KP-OPKK.pdf

* Smjernice vezane uz ispravnu uporabu i reprodukciju amblema Europske unije pri čemu su predlošci za vizualni identitet dostupne na slijedećoj poveznici:

<https://strukturnifondovi.hr/dokumenti/?doc_id=585&fondovi=esi_fondovi>

* Zahtjevi vezane uz vidljivost i informiranje navedene u Ugovoru o dodjeli bespovratnih sredstava i njegovim prilozima.

Izvršenjem usluga promidžbe i vidljivosti projekta za potrebe provedbe projekta sanacije odlagališta neopasnog otpada „Moseć“ u Gradu Drnišu moraju se ostvariti sljedeći ciljevi:

* Pridonijeti vidljivosti projekta u javnosti te informirati sve ciljne skupine lokalne javnosti o njegovu značaju u rješavanju okolišnih problema i doprinosu zaštiti ljudskog zdravlja i okoliša.
* Pružiti pomoć naručitelju, kao krajnjem korisniku, u prezentaciji projekta i uspostavljanju odnosa povjerenja i suradnje s lokalnim stanovništvom koje će od projekta imati koristi.

Zadaci Izvršitelja su pružiti podršku Naručitelju u organiziranju usluga komunikacije i vidljivosti Projekta u provedbi zakonskih obveza i obaveza iz pripadajućeg ugovora.

**Specifični zadaci Izvršitelja**

1. Izrada komunikacijske strategije (definiranje ciljeva, ciljanih skupina, ključnih poruka i sl.). Komunikacijska strategija bit će dostavljena Naručitelju unutar 45 dana od početka pružanja predmetne usluge. Komunikacijska strategija obuhvatit će i Plan organizacije i provedbe aktivnosti promidžbe i vidljivosti projekta. Plan će prikazati vremenski raspored svake aktivnosti, obuhvat pojedine aktivnosti, predviđeni plan fakturiranja pojedine aktivnosti, i sl. Ukoliko dođe do promjene u Planu, potrebno ga je ažurirati i dostaviti Naručitelju na znanje.
2. Usluga izrade vizualnog identiteta projekta (logo) koji će se primjenjivati na sve promotivne materijale i usluge. Logo projekta mora biti odobren od strane Naručitelja.
3. Usluga izrade web bannera i web sadržaja projekta: web dizajn (tekst, grafika), redovito osmišljavanje i objavljivanje sadržaja u koordinaciji s Naručiteljem (na početku i na kraju provedbe projekta, prilikom uvođenja izvođača u posao te prilikom svih važnijih događanja projekta);
4. Usluge grafičke pripreme, pripreme za tisak i tiska promotivnih materijala:

|  |  |  |
| --- | --- | --- |
| 4.1. | Promotivni letak/brošura sa informacijama o projektu - A4 American (Deplijan)  Grafička priprema i tisak projektnog letka na recikliranom papiru formata A4, savijen u „american“ formatu, debljine papira 80 g., tiskano obostrano u boji. | Broj komada: **1.000** |
| 4.2. | Kartonski promotivni stalak za letke | Broj komada: **1** |
| 4.3. | Plakat B2 sa informacijama o projektu u aluminijskom klik-klak okviru (postavlja se na frekventno mjesto u prostoru naručitelja) | Broj komada: **2** |
| 4.4. | Roll up banner sa stalkom/pingvin dimenzija 85x200 (u boji) | Broj komada: **1** |

Izvršitelj će grafičku pripremu materijala dostaviti Naručitelju na odobrenje, te ih po odobrenju Naručitelja poslati u tisak. Tiskane materijale Izvršitelj je dužan dostaviti na adresu Naručitelja.

1. Izrada priopćenja za medije i kupnja medijskog prostora u 1 tiskanom mediju (lokalne novine, prema dogovoru s Naručiteljem) i 1 elektroničkom mediju (internetski portal ili sl., prema dogovoru s Naručiteljem) - na početku i kraju provedbe projekta (ukupno 4 objave).
2. Organiziranje i provođenje 2 (dva) događanja na kojem će se predstaviti projekt široj javnosti (na početku i na kraju provedbe projekta), koje uključuje izradu poziva, pripremu .ppt prezentacije i sadržaja koji će se prezentirati, te materijala za prezentaciju i/ili podjelu sudionicima, nabavu i postavljanje EU zastave i zastave RH (samostojeće ili one prilagođene za stol, ovisno što je primjenjivo). Izvršitelj je obvezan osigurati catering za uzvanike (minimalno 30 uzvanika) i fotografiranje, te dostaviti Naručitelju fotodokumentaciju s događanja (min. 10 fotografija visoke rezolucije).

*\* Napomena: Izrada i montaža privremene informacijske i trajne ploče, sadržaja sukladno priručniku ''Informiranje, komunikacija i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) u razdoblju 2014. - 2020˝ obveza je Izvođača radova.*

**Izvještavanje**

U svrhu praćenja provedbe Ugovora za pružanje usluga promidžbe i vidljivosti projekta sanacije odlagališta neopasnog otpada „Moseć“ u Gradu Drnišu Izvršitelj je obvezan tijekom njegova trajanja dostavljati Naručitelju izvješća o provedenim aktivnostima. Izvršitelj će podnositi izvješća u formatu i sadržaju koji će dogovoriti s Naručiteljem.

Izvješća o provedenim aktivnostima moraju sadržavati:

* opis provedenih aktivnosti u izvještajnom razdoblju sa svim popratnim dokumentima (status provedbe plana promidžbe i vidljivosti i dokazi provedenih aktivnosti);
* status projekta odnosno prikaz napretka provedbe projekta (tehničko/financijski) u odnosu na usvojene pokazatelje (planirane aktivnosti i rokovi po Ugovoru).

**Sadržaji koje osigurava Izvršitelj**

Izvršitelj mora osigurati da njegovo stručno osoblje ima adekvatnu podršku i opremu.

Svi troškovi za opremu te administrativnu i logističku podršku biti će u nadležnosti Izvršitelja, uključujući:

* sve troškove koji proizlaze iz aktivnosti njegovog stručnog kadra tijekom ugovornog razdoblja, uključujući smještaj, dnevnice, prijevoz, osiguranje, itd.;
* automobile, opremu, uredski materijal te hardver i softver kako bi tim Izvršitelja bio u potpunosti funkcionalan;
* sve troškove komunikacije, uključujući faks, e-mail, telefon itd.;
* sve troškove pismenog i usmenog prijevoda te javnobilježničke troškove;
* svu opremu, instrumente, usluge i logističku podršku potrebne za provedbu ugovora, te sve troškove koji nastanu prilikom njegove pripreme dokumenata i nacrta, kopiranja, ispisa, itd.;
* ostalu opremu, instrumente, usluge i logističku podršku potrebnu za provedbu ugovora.

Izvršitelj je dužan ishoditi sve potrebne dozvole, suglasnosti, plaćati sve naknade i doprinose, kao i sve druge elemente potrebne za rad svog stručnog osoblja koji on angažira o svom trošku za izvršenje ovog Ugovora.

***Napomena: Svi informativno-promotivni materijali moraju biti izrađeni sa istaknutim fontom i primjerenim bojama za osobe sa oštećenim i slabijim vidom, dok sadržaj na istima treba biti primjeren i jednostavan za čitanje i razumijevanje za osobe s intelektualnim teškoćama.***